**Referat af betyrelsesmøde**

Mandag d. 6. januar 2014

Til stede: Jens, Fernando, Claus, Birk, Thor, Karen, Peter, Karsten

Afbud fra Ole

Referat: Karen

1. **Godkendelse af referat** fra sidste bestyrelsesmøde – referatet godkendes. Note – Ole er sygemeldt nogle uger, så Thor overtager kontakt til tømreren/ejerne i forbindelse med udbedring af garageporte – jvf aftale fra forrige møde
2. **Nyt fra formanden.**

* Uddeling af hilsen med instruktioner om vedligehold til lejligheder med nye døre, Karsten står for uddeling til de relevante lejl.

1. **Viceværtrapporten.**

* Desværre en del indbrud og ødelæggelser på den konto i bebyggelsen hen over julen. Bl.a. 2 ødelagte døre til fællesområder. De udskiftes til ståldøre.
* Vandindtrængning i soklen v kiosken ud mod Dr Holsts Vej, skal udbedres.
* Oprydning i kældrene fra 15. februar – varsling til beboerne uddeles.

**Mærk din cykel, klapvogn osv, der står i fællesarealerne med lejl. nummer og årstal. Ting der ikke er mærkede i år bliver fjernet.**

* Døren v indgang over viadukten bliver repareret.
* Rotter observeret i en lejlighed i blok 48. Der bliver gjort foranstaltninger for at hindre det fremover – i forlængelse af den generelle rottespærre for Digterparken.
* Flere trådglasruder blev ødelagt ved stormen i december, så der opsættes nye.

1. **Nyt fra DEAS**

* Oversigtstegning til VVS – pumper/vekslere nye/gamle. Bliver løbende opdateret i takt med udskiftninger.
* Nedlægning af trappetårne – Thor skal have honorar for at forberede ansøgning og gennemføre projektet. Vi får en pris fra Thor på opgaven til næste møde og så indsendes ansøgningen til kommunen.
* Drift&Vedligeholdelses-budget 2014- 2023, herunder udjævnede udgifter. Bilag som PDF-fil. Thor kan bruge det som skabelon for fremtidige opgaver og hjemtage tilbud på de budgetterede opgaver, der så skal godkendes af bestyrelsen inden udførelse. Planen giver overblik over de større planlagte opgaver og der afsættes et fast estimeret beløb til løbende udgifter.
* Færdiggørelse af aktiviteter omkring udendørs rottesikring.
* Rørudskiftning under blok 48 færdiggøres indenfor de næste uger. Vi beklager det manglende varme vand i blok 50 hen over julen. Det skyldes en informationsfejl fra VVS-firmaet.

1. **Økonomi,** herunder restanceliste og gennemgang af budget – intet at bemærke, godkendt.
2. **Generalforsamling i Ejerforeningen Digterparken afholdes d. 31/3 2014 kl 19.** Indbydelse, dagsorden, budget/regnskab udsendes til ejere og offentliggøres på hjemmesiden.
3. **Husorden er opdateret** og bliver tilgængelig hos DEAS og på hjemmesiden. Karen laver hjemmesiden til færdiggørelse i løbet af et par uger.
4. **Hjemmeside og digitalisering af bestyrelsesarbejdet** - Netforbindelse i bestyrelseslokalet. Peter finder en løsning.
5. **Legepladsudvalget**. Vi skal have undersøgt ansvar i forbindelse med ulykker på legepladsen. Der er afsat penge i 2014 budgettet til udførelse. Claus aftaler de første opgaver med BK og Karsten.
6. **Vinduesrenoveringen** v. udvalget: Claus, Birk og Ole.

Tilbud fra håndværker/arkitekt - priser:

Vi har modtaget et tilbud på udskiftning af vinduer af forskelligt dansk fabrikat. Det springende punkt i prisen er om byggepladsen skal etableres en eller flere gange. De anbefaler, at vi involverer en arkitekt og evt VVS-firma.

DEAS kan evt forestå undersøgelse med thermografi, for at visualisere varmetabet v de gamle vinduer. Thor/udvalg aftaler.

Finansiering:

Som udgangspunkt for arbejdet i udvalget: 1 el. 2 forslag fremlægges på generalforsamlingen. Der arbejdes videre på forarbejdet, konfereres med Jan m.m. Forslagene drøftes næste gang og der vurderes hvordan de kan fremlægges til generalforsamlingen i marts.

1. **Næste møde: 3. februar kl. 17.30-20**
2. **Løbende sager** – Advokaterne Vest bliver tilknyttet som advokat for Ejerforeningen til generalforsamlingen og andre fremtidige advokatforretninger.

Ansøgning om overvågning af tilkørselsveje til Digterparken er via DEAS sendt til politiet. Tilbud er taget hjem på præventiv video-overvågning.

Karen laver ny turnusliste til onsdagsvagter i viceværtens kontortid.

Vi er med på en liste over steder, der er velegnede til parkour. Da vi desværre har oplevet forskellige problemer med de unge mennesker, vil vi (igen) henvende os til dem, der står bag listen og bede om at blive taget af. Karen skriver.

**Godt nytår til ejere og beboere i Digterparken**